ananddey/assamese-wiki-corpus huggingface dataset:
ফুলৰেণু গুহ

ফুলৰেণু গুহ (; জন্ম:দত্ত; ১৩ আগষ্ট ১৯১১-২৮ জুলাই ২০০৬) এগৰাকী ভাৰতীয় জাতীয় কংগ্ৰেছৰ কৰ্মী, শিক্ষাবিদ আৰু ৰাজনীতিবিদ আছিল। ১৯৬৪ চনৰ এপ্ৰিলৰ পৰা ১৯৭০ চনৰ এপ্ৰিললৈকে পশ্চিম বংগৰ পৰা ভাৰতীয় সংসদৰ উচ্চ সদন ৰাজ্যসভাৰ সদস্য আছিল। ১৯৬৭ চনৰ পৰা ১৯৬৯ চনলৈকে ইন্দিৰা গান্ধী চৰকাৰৰ সমাজ কল্যাণ মন্ত্ৰী হিচাপে কাৰ্যনিৰ্বাহ কৰা গুহই ১৯৮৪ চনত পশ্চিম বংগৰ কণ্টাই সমষ্টিৰ পৰা লোকসভালৈ নিৰ্বাচিত হয়। ১৯৭৭ চনত পদ্মভূষণ বঁটা লাভ কৰে।

প্ৰাৰম্ভিক জীৱন

১৯১১ চনৰ ১৩ আগষ্টত কলিকতাত উপ-দণ্ডাধীশ সুৰেন্দ্ৰনাথ দত্ত আৰু সমাজকৰ্মী অবালাবালা দত্তৰ ঘৰত গুহই জন্মগ্ৰহণ কৰে।এটা প্ৰগতিশীল পৰিয়ালত লালিত-পালিত হোৱা গুহই সমাজ সেৱা আৰু ন্যায়ৰ বাবে থিয় দিয়াৰ মানসিকতা পিতৃ-মাতৃৰ পৰা উত্তৰাধিকাৰী সূত্ৰে লাভ কৰিছিল। স্মৃতিগ্ৰন্থ এলো-মেলো মনে এলোত তেওঁ লিখিছে যে বংগ বিভাজনৰ চৰকাৰে লোৱা সিদ্ধান্তৰ প্ৰতিবাদত তেওঁৰ পিতৃয়ে চৰাকাৰী চাকৰিৰ পদত্যাগ কৰাৰ সিদ্ধান্ত লৈছিল, অৱশ্যে বৰিশালৰ এজন নমস্য সমাজ সংস্কাৰক অশ্বিনী কুমাৰ দত্তই তেওঁক তেনে নকৰিবলৈ বুজাইছিল। তথাপিও তেওঁৰ এই প্ৰত্যাহ্বানমূলক স্বভাৱটোৰ বাবে ব্ৰিটিছ বিষয়াসকলে তেওঁক অপছন্দ কৰিবলৈ লৈছিল; যাৰবাবে তেওঁক বহুবাৰ অসুবিধাজনক পোষ্টিং দিয়া হৈছিল।

প্ৰবাসী জীৱন

লণ্ডনত থকাৰ সময়ত ভাৰতৰ আৰ্থ-ৰাজনৈতিক পৰিৱেশৰ সৈতে গুহৰ সংযোগ বিচ্ছিন্ন হোৱা নাছিল। ভাৰতৰ পৰা অহা চিঠি আৰু বাতৰি কাকতৰ যোগেদি দেশখনৰ খা-খবৰ ৰাখিছিল। লণ্ডনত থকা অৱস্থাতে তেওঁ কমিউনিজমৰ প্ৰতি তেওঁ তীব্ৰ আগ্ৰহ জাগিছিল আৰু বৃটেইনৰ তেতিয়াৰ কমিউনিষ্ট নেতা বেন ব্ৰেডলীক লগ ধৰিছিল।[14] ১৯২৮ চনত ভৱিষ্যতৰ স্বামী বীৰেশে ইংলেণ্ড এৰি যোৱাৰ পিছত গুহই পেৰিছৰ ছৰবন বিশ্ববিদ্যালয়ত যোগদান কৰে। বীৰেশে লণ্ডন আৰু কেম্ব্ৰিজত ছাৰ জেক ড্ৰেমণ্ড আৰু ছাৰ ফ্ৰেডেৰিক গোলেণ্ড হপকিন্সৰ সৈতে কাম কৰি ভিটামিন আৱিষ্কাৰ কৰাত সহায় কৰিছিল।

গুহই ১৯৩৮ চনৰ জুন মাহত কলিকতা আহি পায়। কোৱা হয় যে তেওঁ ব্ৰিটেইনৰ পৰা ভাৰতত কমিউনিষ্ট পাৰ্টিৰ সাংগঠনিক কাম কৰিবলৈ ৩০০০টকা লৈ আহিছিল।

সামাজিক জীৱন

কলিকতালৈ ঘূৰি অহাৰ পিছত গুহই এখন মহিলা মহাবিদ্যালয়ত শিক্ষকতা কৰিবলৈ লয় আৰু খিদিৰপুৰৰ পাৰঘাট (dock) অঞ্চলত নিৰক্ষৰতা নিৰ্মূলকৰণৰ বাবে বিভিন্ন প্ৰকল্প গ্ৰহণ কৰে, য’ত তেওঁৰ বেশ্যাসকলৰ সৈতে ঘনিষ্ঠ যোগাযোগ হৈছিল আৰু তেওঁলোকৰ জীৱন ওচৰৰ পৰা পৰ্যবেক্ষণ কৰিছিল। এই অভিজ্ঞতাই পিছলৈ পিছলৈ নিঃস্ব মহিলাসকলৰ বাবে সংগঠন স্থাপন কৰাৰ ক্ষেত্ৰত তেওঁৰ বাবে সহায়ক হয়। প্ৰথম অৱস্থাত তেওঁ গান্ধী দৰ্শনত প্ৰতি অবিশ্বাসী আছিল। দ্বিতীয় বিশ্বযুদ্ধৰ সময়ত যুদ্ধ বিৰোধী আন্দোলনৰ বাবে কাম কৰাৰ সময়ত গান্ধীৰ অহিংসাৰ ধাৰণাসমূহৰ প্ৰতি তেওঁ আকৰ্ষিত হয় আৰু এই বিশ্বাসে তেওঁক ভাৰতীয় জাতীয় কংগ্ৰেছত যোগদান কৰিবলৈ প্ৰেৰণা দিছিল।

তথ্যউৎস

শ্ৰেণী:সমাজকৰ্মী
শ্ৰেণী:পদ্মভূষণ বঁটা বিজয়ী
শ্ৰেণী:লোকসভাৰ সাংসদ
শ্ৰেণী:ৰাজ্যসভাৰ সাংসদ
শ্ৰেণী:পশ্চিমবঙ্গৰ ব্যক্তি
অভিষেক

অভিষেক ( সংস্কৃত: अभिषेक) বা অভিষেকম হৈছে ধৰ্মীয় ৰীতি বা প্ৰাৰ্থনাৰ পদ্ধতি য'ত ভক্তই কোনো দেৱতাৰ প্ৰতিমূৰ্তি বা মূৰ্তিৰ ওপৰত তৰল প্ৰসাদ ঢালি দিয়ে। হিন্দু, বৌদ্ধ আৰু জৈন ধৰ্মৰ দৰে ধৰ্মৰ ক্ষেত্ৰত ই এক সাধাৰণ কৰ্ম৷

হিন্দু ধৰ্ম

মন্ত্ৰ জপৰ মাজত পুৰোহিতসকলে পূজা কৰা দেৱতাৰ প্ৰতিমূৰ্তি গা ধুৱাই অভিষেক কৰে ৷ সাধাৰণতে, কৰা অভিষেকৰ প্ৰকাৰৰ ওপৰত নিৰ্ভৰ কৰি অন্যান্য প্ৰসাদৰ লগতে গাখীৰ, দৈ, ঘিউ, মৌ, পঞ্চমৃত, তিল তেল, গোলাপ পানী, চন্দনৰ পেষ্ট আদি প্ৰসাদ ঢালি দিব পাৰি। পঞ্চগৱ্যও স্ভিষেকৰ বাবে ন্যৱহৃত হয়। এই ৰীতি হিন্দু মন্দিৰত নিয়মিতভাৱে পালন কৰা হয়। শিৱ লিংগৰ ওপৰত ৰুদ্ৰাভিষেক বা ৰুদ্ৰৰ অভিষেক কৰা হয়। কুম্ভাভিষেকম হৈছে হিন্দু মন্দিৰৰ বাবে এক অভিষেক অনুষ্ঠাণ

বৌদ্ধ ধৰ্ম

বজ্ৰযান বৌদ্ধ ধৰ্ম

বজ্ৰযান বৌদ্ধ ধৰ্ম বা মন্ত্ৰায়ণ বৌদ্ধ ধৰ্মত তান্ত্ৰিক সবলীকৰণ, বা অভিষেকৰ চাৰিটা পৰ্যায় লাভ কৰি বজ্ৰযান বৌদ্ধ ধৰ্মৰ পথত প্ৰৱেশ কৰে: দানি অভিষেক, গোপন অভিষেক, প্ৰজ্ঞাজ্ঞান অভিষেক, আৰু ধ্বনি অভিষেক।

বজ্ৰযান বৌদ্ধ ধৰ্মত অভিষেক হ'ব পাৰে আঙুলিয়াই দিয়া নিৰ্দেশনা সম্পন্ন কৰাৰ এটা পদ্ধতি, অংশগ্ৰহণকাৰীসকলক এটা বংশৰ আশীৰ্বাদ আগবঢ়োৱাৰ এটা উপায়, বা ই এটা বিশেষ ধ্যান অনুশীলন আৰম্ভ কৰাৰ এক সবলীকৰণো হ'ব পাৰে।
অভিষেকক প্ৰথমে অভিষেকৰ ৰীতি হিচাপে ব্যৱহাৰ কৰা হৈছিল। চাৰিখন সাগৰৰ পানী সোণৰ জাৰৰ পৰা ৰজাৰ মূৰত ঢালি দিয়া হৈছিল। এজন ৰজাৰ ৰাজপাটত বহা অনুষ্ঠানৰ সময়ত আৰু লগতে তেওঁৰ ক্ষমতা গ্ৰাহণ অনুষ্ঠানৰ সময়তো ইয়াক ব্যৱহাৰ কৰা হৈছিল।

তান্ত্ৰিক বৌদ্ধ ধৰ্ম

অভিষেক ৰীতি (ৱাংকুৰ) ৰহস্যবাদী শিক্ষাৰ দীক্ষাৰ প্ৰস্তাৱনা। অভিষেকৰ চাৰিটা শ্ৰেণী আছে, প্ৰত্যেকটোৱেই চাৰিটা তন্ত্ৰৰ ভিতৰত এটাৰ সৈতে জড়িত ৷ সেইবোৰ হৈছে মাষ্টাৰ অভিষেক, গোপন অভিষেক, প্ৰজ্ঞাৰ জ্ঞান আৰু চতুৰ্থ অভিষেক ৷ শ্বিংগনৰ প্ৰতিষ্ঠাপক কুকাইয়ে সেই সময়ৰ জাপানী বৌদ্ধ প্ৰতিষ্ঠানত এই আচাৰ প্ৰৱৰ্তন কৰাৰ আiগতে তাত বহুলভাৱে অধ্যয়ন কৰিছিল। সাধাৰণ জনতাৰ বাবে এটা পৃথক দীক্ষাৰ আচাৰ আছে যাক কেচিয়েন কেণঞ্জ' বুলি কোৱা হয়, আৰু ই তেওঁলোকৰ গুপ্ত বৌদ্ধ ধৰ্মত দীক্ষাৰ প্ৰতীক। এই অনুষ্ঠান সাধাৰণতে জাপানৰ ৱাকায়ামা প্ৰিফেকচাৰৰ মাউণ্ট ক'য়াতহে কৰা হয়, কিন্তু জাপানৰ বাহিৰত যোগ্যতাসম্পন্ন মাষ্টৰৰ অধীনত আৰু সঠিক তত্বাৱধানত ইয়াক প্ৰদান কৰিব পাৰি, যদিও অতি কমেইহে হয়।

শ্বিংগন আচাৰ-অনুষ্ঠানত অনুষ্ঠানটোৰ ওপৰত নিৰ্ভৰ কৰি দুখন ৰাজ্যৰ দুটা মণ্ডলৰ এটা ব্যৱহাৰ কৰা হয়। গুপ্ত আচাৰ-ব্যৱহাৰত ছাত্ৰই সময় উপদেশ লাভ কৰাৰ পিছত গুপ্ত বৌদ্ধ ধৰ্মৰ গুৰুৱে গুৰুৰ ভূমিকা গ্ৰহণ কৰে, সাধাৰণতে মহাবৈৰোচন বুদ্ধ, আনহাতে মাষ্টৰ আৰু ছাত্ৰই গুপ্ত বৌদ্ধ সূত্ৰৰ পৰা লোৱা সংলাপৰ ৰূপত নিৰ্দিষ্ট মন্ত্ৰৰ পুনৰাবৃত্তি কৰে। তাৰ পিছত চকুত পটি বান্ধি থোৱা ছাত্ৰজনে নিৰ্মাণ কৰা মণ্ডলটোৰ ওপৰত ফুল এটা দলিয়াই দিয়ে আৰু ই ক’ত অৱতৰণ কৰে (অৰ্থাৎ কোনজন দেৱতাই পায়) ছাত্ৰজনে নিজৰ ভক্তি ক’ত গুপ্ত পথত কেন্দ্ৰীভূত কৰিব লাগে সেইটো নিৰ্ধাৰণ কৰাত সহায় কৰে। তাৰপৰা ছাত্ৰজনৰ চকুৰ পট্টা আঁতৰাই হাতত বজ্ৰ লগাই দিয়া হয়।

তথ্য সংগ্ৰহ

উৎস

শ্ৰেণী:হিন্দু ধৰ্ম
দেৱেশ্বৰ চলিহা

দেৱেশ্বৰ চলিহা এগৰাকী অসমীয়া ভাষাবিদ। তেওঁ “Origin and Growth of the Assamese Language and Literature’’, “অসমীয়া আৰু বঙ্গলা ভাষা’’ আদি গ্ৰন্থ প্ৰণয়ন কৰিছিল।

উদ্ধৃতিসমূহ

অসমীয়া আৰু বঙ্গলা ভাষা

অসমীয়া আৰু বঙ্গলা ভাষা, British India Printing Works, Howrah

যেতিয়া বঙ্গলা ভাষাই ধোপত ধোপে উন্নতিৰ সোঁতত আগবাঢ়ি আহিছিল, যেতিয়া বাঙ্গালী মানুহে ইংৰাজ শিক্ষা, ইউৰোপীয় সভ্যত পাই নিজক নিজে ধন্য বুলি সন্তোষ লভিছিল, তেতিয়া অসমীয়া মানুহে মানৰ উৎপীড়ন আৰু অমানুষিক অত্যাচাৰৰ পৰা হাত সাৰি, ইংৰাজৰ বহল বাহুৰ তলত জিৰণি লৈছিল।
পৃষ্ঠা ২

অসমীয়া ভাষা ইমান সোনকালে দেশৰ চৰ্কাৰী ঘৰৰ পৰা আঁতৰ হল, আৰু বঙ্গালী ভাষাই আদৰ পালে যে অসমীয়া মানুহেই নিজে বঙ্গলা ভাষা গ্ৰহণ কৰা উচিত যেন দেখিলে; আৰু শেষত স্কুল বিলাকতো বঙ্গলা ভাষা চলিবলৈ ধৰিলে।
পৃষ্ঠা ৩

অসমীয়া ভাষাৰ যি দশা বৰ্ত্তমান সময়ত হবলৈ পালে সি অসমীয়া মানুহৰ বাবে নহয়; কিন্তু ইমান অত্যাচাৰ উৎপীড়নৰ ওপৰতো যে অসমীয়া ভাষাৰ প্ৰাণ বায়ু ওলাই জকামাত্ৰ সাৰ নেথাকিলগৈ, সি অসমীয়া মানুহৰ অশেষ গৌৰৱৰ কথা।
পৃষ্ঠা ৮

অসমীয়া মহাভাৰত, বঙ্গালী মহাভাৰততকৈ যে আয়তনত ডাঙ্গৰ তাক পঢ়োঁতাৰ প্ৰত্যেকেই গম পাব। বঙ্গলা মহাভাৰতত অঘাসুৰৰ বধ, বঘাসুৰৰ বধৰ নামেই নাই, অসমীয়া মহাভাৰতত অঘাসুৰ বধ, বঘাসুৰ বধ, কুলাচল বধ গাইপতি একোটা পৰ্ব্বৰ সমান।
পৃষ্ঠা ৮

বঙ্গালী ভাষাৰ বৰ্ণমালা অসম্পূৰ্ণ যেন লাগে। ইংৰাজীৰ V আৰু W, আৰু অসমীয়া ৱৰ উচ্চাৰণ বুজাবলৈ বঙ্গলা ভাষাত বৰ্ণ নাই।
পৃষ্ঠা ১১

“প্ৰসৱ হৈছে’’ নুবুলি “গা লৰিছে’’, “ঋতুস্নান কৰিছে’’ নুবুলি “গা মূৰ ধুইছে“, নৰিয়াৰপৰা উঠিছে বা গা তঙ্গাইছে ইত্যাদি কথাবিলাকে ভাষা চহকী প্ৰমাণ নিদিয়েনে?
পৃষ্ঠা ১৫

“পদ্ম’’ কথাটো উচ্চাৰণ কৰোঁতে পদ্দ বুলি কিয় উচ্চাৰণ কৰি অসমীয়া মানুহে ডাক্তৰ গ্ৰীয়াৰচন চাহাবে কবৰ নিচিনাকৈ “disuse of centuries have rendered the vocal organs unable or too lazy to pronounce’’ এনে অঙ্গহীন অৱস্থা পাবলৈ কিয় আগ্ৰহ কৰিছে কব নোৱাৰোঁ।
পৃষ্ঠা ২৮

শ্ৰেণী:সাহিত্যিক
শ্ৰেণী:অসমীয়া ভাষাবিদ
জেচিকা লাল হত্যাকাণ্ড

জেচিকা লাল (; ৫ জানুৱাৰী ১৯৬৫ – ৩০ এপ্ৰিল ১৯৯৯) নতুন দিল্লীৰ এগৰাকী মডেল আছিল। তেওঁ যথেষ্ঠ লোক সমবেত হোৱা এটা ছ’চিয়েলাইট পাৰ্টিত চেলিব্ৰিটি বাৰমেইড হিচাপে কাম কৰি থাকোঁতে ১৯৯৯ চনৰ ৩০ এপ্ৰিলৰ দিনৰ প্ৰায় ২:০০ বজাত তেওঁক গুলীয়াই হত্যা কৰা হয়। বহুতো প্ৰত্যক্ষদৰ্শীয়ে সিদ্ধাৰ্থ বশিষ্ঠক হত্যাকাৰী ৰূপে উল্লেখ কৰে। মনু শৰ্মা নামেৰেও জনাজাত হত্যাকাৰীজন হাৰিয়ানাৰ প্ৰভাৱশালী সাংসদ বিনোদ শৰ্মাৰ পুত্ৰ আছিল। পিছত মনু শৰ্মাক হত্যাৰ গোচৰত দোষী সাব্যস্ত কৰি যাৱজ্জীৱন কাৰাদণ্ড বিহা হয়।

প্ৰথম বিচাৰত মনু শৰ্মাক দোষমুক্ত কৰা হয়, যাৰ বাবে সমগ্ৰ দেশতে বৃহৎ হুলস্থুলৰ সৃষ্টি হয়। কিয়নো অভিযুক্তক দোষী সাব্যস্ত কৰিবলৈ শক্তিশালী পৰিস্থিতিগত প্ৰমাণ পোৱা গৈছিল। দোষমুক্ত হোৱা সংক্ৰান্তত বিভিন্ন প্ৰশ্নৰ উত্থাপন হয়। গোচৰৰ ৰায়দান যোগ্যতাৰ ভিত্তিত নাছিল বুলি দাবী কৰা হয়। সংবাদ মাধ্যম আৰু জনসাধাৰণৰ তীব্ৰ হেঁচাত বাদীপক্ষই পুনৰ বিচাৰৰ বাবে আবেদন জনায়। দিল্লী উচ্চ ন্যায়ালয়ে দৈনিক শুনানী লৈ ২৫ দিনত দ্ৰুতগতিত বিচাৰ প্ৰক্ৰিয়া চলায়। বিচাৰত আদালতৰ পূৰ্বৰ ৰায় বাতিল হৈ মনু শৰ্মাক লালক হত্যা কৰা গোচৰত দোষী সাব্যস্ত কৰা হয়। ২০০৬ চনৰ ২০ ডিচেম্বৰত আদালতে তেওঁক যাৱজ্জীৱন কাৰাদণ্ডৰ শাস্তি প্ৰদান কৰে। ২ জুন ২০২০ তাৰিখে ভাল আচৰণৰ দোহাই দি দিল্লীৰ লেফটেনেণ্ট গৱৰ্ণৰে মনু শৰ্মাক তিহাৰ জেলৰ পৰা মুকলি কৰি দিয়ে।

জনপ্ৰিয় সংস্কৃতিত

২০১১ চনত ৰাণী মুখাৰ্জী আৰু বিদ্যা বালান অভিনীত হিন্দী ছবি “নো ৱান কিল্ডড্ জেচিকা” এই ঘটনাৰ দ্বাৰা পৰা অনুপ্ৰাণিত হৈছিল। বিকাশ স্বৰূপৰ ২০১৬ চনৰ উপন্যাস “ছিক্স চাচপেক্টছ”ও একে ধৰণৰ হত্যাকাণ্ডৰ ওপৰত কেন্দ্ৰীভূত।

প্ৰসংগ

বাহ্যিক সংযোগ

News summary at Rediff.com
News summary at the BBC শ্ৰেণী:নাৰীৰ বিৰুদ্ধে হিংসা
নাৰীবাদত পুৰুষ

১৯ শতিকাৰ পৰাই নাৰীবাদী আন্দোলনৰ প্ৰতিটো “ঢৌ’’ৰ ভিতৰত নাৰীবাদৰ প্ৰতি উল্লেখযোগ্য সাংস্কৃতিক আৰু ৰাজনৈতিক সঁহাৰিত পুৰুষে অংশগ্ৰহণ কৰি আহিছে। ইয়াৰ ভিতৰত মহিলাসকলৰ বাবে এক পৰিসৰৰ সামাজিক সম্পৰ্কত সম-সুযোগ স্থাপন কৰিব বিচৰাটোও অন্তৰ্ভুক্ত, যি সাধাৰণতে পুৰুষ বিশেষাধিকাৰৰ “কৌশলগত লাভালাভ’’ৰ লগত সম্পৰ্কিত।

ইতিহাস

সোতৰ আৰু অষ্টাদশ শতিকাৰ ভিতৰত ফ্ৰান্সৰ পৰা ফ্ৰান্সোৱা প’লেইন ডি লা বাৰে, ডেনিছ ডিডেৰ’ট, পল হেনৰী থিৰি ডি হোলবাক আৰু চাৰ্লছ লুই ডি মণ্টেস্কিউকে ধৰি নাৰীবাদী সমৰ্থক লেখকৰ অধিকাংশই উদ্ভৱ হৈছিল।মণ্টেস্কিউৱে নাৰী চৰিত্ৰৰ প্ৰৱৰ্তন কৰিছিল, যেনেঃ পাৰ্চী চিঠিৰ ৰ’ক্সানা, যিয়ে পিতৃতান্ত্ৰিক ব্যৱস্থাক বিধ্বস্ত কৰিছিল আৰু নিৰ্ভীকতাৰ বিৰুদ্ধে তেওঁৰ যুক্তিসমূহক প্ৰতিনিধিত্ব কৰিছিল। ১৮ শতিকাত পুৰুষ দাৰ্শনিকসকলে মানৱ অধিকাৰৰ বিষয়সমূহৰ প্ৰতি আকৰ্ষিত হৈছিল আৰু মাৰ্কিছ ডি কণ্ডৰ্চেটৰ দৰে পুৰুষে মহিলা শিক্ষাৰ অগ্ৰাধিকাৰত ভূমিকা লৈছিল। জেৰেমি বেনথামৰ দৰে উদাৰবাদীসকলে সকলো অৰ্থতে নাৰীৰ বাবে সম অধিকাৰৰ দাবী কৰিছিল, কাৰণ মানুহে ক্ৰমান্বয়ে বিশ্বাস কৰিবলৈ ধৰিছিল যে আইনৰ অধীনত মহিলাৰ লগত অন্যায় ব্যৱহাৰ কৰা হয়। পুৰুষৰ মুক্তি কৰ্মীসকল সাধাৰণতে নাৰীবাদীসকলৰ দৃষ্টিভংগীৰ প্ৰতি সমৰ্থক। পুৰুষৰ মুক্তি আন্দোলনে পৰম্পৰাগত পুৰুষত্বৰ নেতিবাচক অংশসমূহৰ ওপৰত গুৰুত্ব আৰোপ কৰে। সামগ্ৰিকভাৱে পুৰুষ মুক্তি আন্দোলন আৰু পুৰুষৰ অধিকাৰ আন্দোলন সম্পূৰ্ণ বেলেগ। অধিকাৰ আন্দোলনত পুৰুষৰ প্ৰতি অসমান বা অন্যায় ব্যৱহাৰত অগ্ৰাধিকাৰ দিয়া হৈছে। আনহাতে মুক্তি আন্দোলনত পুৰুষক ষ্টীৰিঅ’টাইপৰ পৰা মুক্তিৰ বিষয়ে কোৱা হয়, যিয়ে তেওঁলোকক কেৱল “পুৰুষ” হোৱাৰ বাবেই নিজৰ অনুভৱ আৰু আৱেগ প্ৰকাশ কৰিবলৈ বাধা দিয়ে। নাৰীবাদী আৰু লিংগ পণ্ডিতসকলে বিশ্বাস কৰে যে তেতিয়া ঘটি থকা সাংস্কৃতিক পৰিৱৰ্তনৰ প্ৰতি সঁহাৰি জনাবলৈ বিষমযৌন মধ্যবিত্তীয় পুৰুষৰ মাজত মুক্তি আন্দোলনৰ সৃষ্টি কৰা হৈছিল।

পুৰুষৰ মুক্তি আন্দোলন ১৯৭০ চনৰ আৰম্ভণিতে চেতনা উত্থাপনকাৰী গোট হিচাপে আৰম্ভ হৈছিল যাতে পুৰুষক যৌন ভূমিকাৰ সীমাৰ পৰা নিজকে মুক্ত কৰাত সহায় কৰে। পুৰুষৰ মুক্তিৰ সমৰ্থকসকলে যুক্তি দিছিল যে পুৰুষৰ বন্ধন হৈছে পুৰুষৰ পৰিচয়ক একক পুৰুষত্ববোধৰ সৈতে মিলাই দিয়াৰ এক ব্যৱস্থা, যিয়ে পিতৃতন্ত্ৰক শক্তিশালী কৰে। এনে বন্ধনৰ পৰিৱৰ্তে পুৰুষৰ মুক্তি আন্দোলনে পুৰুষত্বৰ পৰিণতিসমূহ মুকলিকৈ স্বীকাৰ কৰাৰ আহ্বান জনাইছিল য’ত পুৰুষক নিউক্লিয়াৰ পৰিয়ালৰ জীৱিকা হিচাপে নিজৰ নিৰ্দিষ্ট ভূমিকাত আবদ্ধ হোৱা আৰু পুৰুষে আৱেগ প্ৰকাশ কৰাৰ বিৰুদ্ধে নিষেধাজ্ঞাও সন্নিৱিষ্ট। আটাইতকৈ উল্লেখযোগ্য কথাটো হ’ল এই আন্দোলনৰ উদ্দেশ্য আছিল পুৰুষসকলে নিজৰ পুৰুষত্ব বজাই ৰাখি নিজৰ আৱেগৰ বিষয়ে মুকলিকৈ কোৱাটোক গ্ৰহণযোগ্য কৰি তোলা।

পুৰুষৰ অধিকাৰ আন্দোলন

১৯৮০ চনত পুৰুষৰ মুক্তি আন্দোলনৰ পৰা বিচ্ছিন্ন হোৱা এটা বিভাজন হিচাপে পুৰুষৰ অধিকাৰ আন্দোলন গঠন কৰা হৈছিল, নাৰীবাদৰ প্ৰতি প্ৰতিক্ৰিয়াৰ অংশ হিচাপে। এই গোটটোৱে দাবী কৰিছিল যে নাৰীবাদৰ ফলত পুৰুষৰ অধিকাৰ হ্ৰাস পাইছে, পৰম্পৰাগত নাৰীসুলভ বিশেষাধিকাৰসমূহ আঁতৰাই নাৰীবাদী অগ্ৰগতিৰ ভাৰসাম্য ৰক্ষা কৰা হোৱা নাই আৰু পুৰুষসকলে নিজৰ পুৰুষত্বক পুনৰ সজীৱ কৰি নিজকে শক্তিশালী কৰিব লাগে। তেওঁলোকে এইটোও বিশ্বাস কৰিব পাৰে যে পুৰুষ নাৰীবাদীসকলৰ গোপন উদ্দেশ্য থাকিব পাৰে বা তেওঁলোকৰ নাৰীবাদত অনান্তৰিক ("পাৰফৰ্মেটিভ") হ'ব পাৰে।

অৱশ্যে নাৰীবাদী লেখিকা শ্বিৰা টাৰাণ্টে যুক্তি দিয়াৰ দৰে ইতিহাসৰ কেইবাজনো পুৰুষে নাৰীবাদী আন্দোলনৰ সৈতে জড়িত হৈ অৰিহণা যোগাইছে। সম্প্ৰতি মাইকেল ফ্লাড, মাইকেল মেছনাৰ, মাইকেল কিমেলৰ দৰে শিক্ষাবিদসকল পুৰুষৰ অধ্যয়ন আৰু নাৰীবাদৰ সৈতে জড়িত।

তথ্যউৎস

শ্ৰেণী:নাৰীবাদ
শ্ৰেণী:নাৰীবাদী তত্ত্ব
ৰেণুকা ৰবিন্দ্ৰন

ৰেনুকা ৰবিন্দ্ৰন (জন্ম নাম: ৰেনুকা ৰাজগোপালন) ভাৰতীয় বিজ্ঞান প্ৰতিষ্ঠানৰ প্ৰথমগৰাকী মহিলা ডিন আছিল।

শিক্ষা আৰু কেৰিয়াৰ

তেখেত চেন্নাইৰ ভেপেৰিৰ প্ৰেজেণ্টেছন কনভেণ্টৰ এগৰাকী ছাত্ৰী আছিল। পৰৱৰ্তী পৰ্যায়ত তেখেতে চেন্নাইস্থিত ৱমেন'ছ্ খ্ৰীষ্টিয়ান কলেজত শিক্ষাগ্ৰহণ কৰে। ভাৰতীয় বিজ্ঞান প্ৰতিষ্ঠানৰ পৰা প্ৰায়োগিক গণিতত তেখেতে ডক্টৰেট ডিগ্ৰী লাভ কৰে। পাছলৈ জাৰ্মানীৰ "টেকনিকে হচ্ছকুলে আছেন"ৰ পৰা বায়ুগতিবিদ্যাত ডক্টৰেজিনিয়ৰ ডিগ্ৰী লাভ কৰে।১৯৬৭ চনত তেখেতে ভাৰতীয় বিজ্ঞান প্ৰতিষ্ঠানত অধ্যাপক আৰু গণিত বিভাগৰ চেয়াৰমেন হিচাপে যোগদান কৰে। পাছলৈ তেখেত এই প্ৰতিষ্ঠানটোৰ ডিন হিচাপে কৰ্মনিৰ্বাহ কৰে। ইয়াৰোপৰি জাৰ্মানীৰ কাইজেৰলাউটাৰ্ন বিশ্ববিদ্যালয়কে একাধিক শিক্ষানুষ্ঠানত তেখেতে অতিথি অধ্যাপক হিচাপে নিমন্ত্ৰিত হয়। তেখেতৰ গৱেষণাৰ বিষয় হৈছে অৰৈখিক তৰঙ্গ আৰু অ-নিউটনীয় তৰল।

তথ্যসূত্ৰ

শ্ৰেণী:ভাৰতৰ ব্যক্তি
শ্ৰেণী: ভাৰতীয় গণিতজ্ঞ
শ্ৰেণী: ভাৰতীয় মহিলা গণিতজ্ঞ
শ্ৰেণী: জীৱিত ব্যক্তি
অশ্বপতি

অশ্বপতি হৈছে হিন্দু পুৰাণসমূহত বৰ্ণিত বহুতো ৰজাৰ উপাধি। ইয়াৰ অৰ্থ হৈছে 'ঘোঁৰাৰ অধিপতি। ৰামায়ণৰ মতে অশ্বপতি আছিল উন্নত ঘোঁৰাৰ দেশ কেকেয় ৰাজ্যৰ ৰজা। তেওঁ এগৰাকী কন্যা কৈকেয়ী (ৰজা দশৰথৰ ৰাণী) আৰু সাতজন পুত্ৰৰ পিতৃ আছিল। তেওঁৰ পুত্ৰ যুধাজিতে ৰামায়ণত গুৰুত্বপূৰ্ণ ভূমিকা পালন কৰিছিল। অশ্বপতিয়ে মানৱ জাতিৰ প্ৰয়োজনীয়তা সন্দৰ্ভত উত্তৰ বিচাৰি এক যাত্ৰা কৰিছিল।

পত্নীৰ নিৰ্বাসন

এক বৰৰ প্ৰভাৱত অশ্বপতিয়ে পক্ষীসমূহৰ ভাষা বুজিবলৈ সক্ষম হৈছিল। অৱশ্যে, তেওঁক সতৰ্ক কৰি দিয়া হৈছিল যে যদি তেওঁ কেতিয়াবা পক্ষীৰ কথোপকথনৰ বিষয়বস্তু কাৰোবাৰ আগত, আনকি তেওঁৰ নিজৰ মাতৃৰ আগতো কয় তেন্তে তেওঁ তৎক্ষণাৎ প্ৰাণ হেৰুৱাব। এদিন ৰজা আৰু তেওঁৰ ৰাণীয়ে ৰাজপ্ৰাসাদৰ বাগিচাবোৰৰ মাজেৰে খোজ কাঢ়ি আছিল যেতিয়া অশ্বপতিয়ে এযোৰ হাঁহৰ কথোপকথন শুনিবলৈ পাইছিল। এই কথোপকথনে তেওঁক ইমান আমোদ দিছিল যে তেওঁ নিজৰ পত্নীৰ মনত কৌতূহলৰ উদ্ৰেক কৰি হাঁহিছিল। অশ্বপতিয়ে প্ৰাণ নেহেৰুৱাকৈ ৰাণীক এই কথোপকথনৰ বিষয়বস্তু প্ৰকাশ কৰিব নোৱাৰে বুলি অৱগত হোৱা স্বত্বেও কৈকেয়ীৰ মাতৃয়ে ৰজাৰ হাঁ‌হিৰ কাৰণ জানিবলৈ জোৰ দিছিল। যেতিয়া অশ্বপতিয়ে অনুভৱ কৰিলে যে তেওঁৰ পত্নীয়ে তেওঁৰ জীৱন অথবা সুস্থতাৰ প্ৰতি ভ্ৰূক্ষেপ নকৰে। তেতিয়া তেওঁ ৰাণীক তেওঁৰ পিতৃগৃহলৈ নিৰ্বাসিত কৰিছিল।

তথ্য সংগ্ৰহ

শ্ৰেণী:ৰামায়ণৰ চৰিত্ৰ
লেটিন লিপি

লেটিন লিপি, যাক ৰোমান লিপি বুলিও কোৱা হয়, ধ্ৰুপদী লেটিন বৰ্ণমালাৰ আখৰৰ ওপৰত ভিত্তি কৰি গ্ৰীক বৰ্ণমালাৰ এটা ৰূপৰ পৰা আহৰণ কৰা বৰ্ণানুক্ৰমিক লিখন ব্যৱস্থা, যিটো গ্ৰীক বৰ্ণমালাৰ এটা ৰূপৰ পৰা উদ্ভৱ হৈছে। ই দক্ষিণ ইটালীৰ প্ৰাচীন গ্ৰীক চহৰ কুমাইত প্ৰচলিত আছিল। গ্ৰীক বৰ্ণমালা ইট্ৰুস্কানসকলে সলনি কৰে আৰু পৰৱৰ্তী সময়ত ৰোমানসকলে তেওঁলোকৰ বৰ্ণমালা সলনি কৰে। কেইবাটাও লেটিন-লিপি বৰ্ণমালা আছে, যিবোৰ ধ্ৰুপদী লেটিন বৰ্ণমালাৰ পৰা গ্ৰেফিম, সংকলন আৰু ধ্বনিগত মানত পৃথক।

লেটিন লিপি আন্তৰ্জাতিক ধ্বনিতাত্ত্বিক বৰ্ণমালাৰ ভিত্তি আৰু ২৬টা ব্যাপক আখৰ হৈছে আই এছ অ'ৰ মৌলিক লেটিন বৰ্ণমালাত থকা আখৰবোৰ, যিবোৰ ইংৰাজী বৰ্ণমালাৰ সৈতে একে আখৰ।

লেটিন লিপি যিকোনো লিখন ব্যৱস্থাৰ ভিতৰত সৰ্বাধিক সংখ্যক বৰ্ণমালাৰ ভিত্তি আৰু ই বিশ্বৰ ভিতৰতে সৰ্বাধিক ব্যৱহৃত লিখন ব্যৱস্থা। পশ্চিম আৰু মধ্য ইউৰোপ, উপ-চাহাৰা আফ্ৰিকা, আমেৰিকা আৰু ওচেনিয়াৰ বেছিভাগ দেশৰ ভাষা লিখাৰ লগতে বিশ্বৰ অন্যান্য অঞ্চলৰ বহু ভাষা লিখাৰ মানক পদ্ধতি হিচাপে লেটিন লিপি ব্যৱহাৰ কৰা হয়।

ISO Basic Latin Alphabet

Uppercase Latin alphabet
ABCDEFGHIJKLMNOPQRSTUVWXYZ
Lowercase Latin alphabet
abcdefghijklmnopqrstuvwxyz

তথ্যসূত্ৰ

শ্ৰেণী: লিপি
ঐশী

ফাতিমা তুজ জাহৰা ঐশী (জন্ম: ৮ ডিচেম্বৰ ১৯৯৬) এগৰাকী বাংলাদেশী গায়িকা।
তেওঁ ঐশী এক্সপ্ৰেছ, ঐশীৰ মায়া, ঐশীৰ হাৱা, চোখেৰ বাড়ি, ঐশী এক্সপ্ৰেছ ২, ঐশী এক্সপ্ৰেছ ৩, দিল কি দয়া হয় না আৰু দেহবাজী আদি এলবামৰ বাবে বিশেষভাৱে পৰিচিত।
তেওঁ চলচ্চিত্ৰ মায়া: দ্য লষ্ট মাদাৰ (২০১৯) ৰ বাবে বাংলাদেশ ৰাষ্ট্ৰীয় চলচ্চিত্ৰ বঁটা (শ্ৰেষ্ঠ মহিলা প্লেবেক গায়িকা) লাভ কৰে।

কৰ্মজীৱন

ঐশীয়ে ৰংপুৰ শিশু একাডেমীৰপৰা সংগীত শিক্ষালাভ কৰে। ২০০২ চনত তেওঁ এনটিভিৰ অনুষ্ঠান শাপলা কুঁড়িত অংশগ্ৰহণ কৰি দ্বিতীয় ৰানাৰ্ছ-আপ হয়।
পিছত ইমৰান মাহমুদুলৰ সুৰত নিৰ্মিত তেওঁৰ প্ৰথম এলবাম ঐশী এক্সপ্ৰেছ প্ৰকাশ পাই ব্যাপক জনপ্ৰিয়তা লাভ কৰে। ২০১৭ চনত তেওঁ নীলিমা শীৰ্ষক গানটো কণ্ঠদান কৰে। ২০১৬ চনত মায়া নামৰ দ্বিতীয় এলবামটো নৱবৰ্ষ উপলক্ষ্যে মুক্তি পায়।
২০১৮ চনৰ ফেব্ৰুৱাৰীত তেওঁ ভাৰতীয় ৰেকৰ্ড লেবেল শ্ৰী ভেংকটেশ ফিল্মছৰ সৈতে চুক্তিবদ্ধ হয়। সংগীত জগতৰ বাহিৰেও তেওঁ এগৰাকী চিকিৎসক হিচাপে ঢাকাৰ এম এইচ সমৰিতা হাস্পতালৰ কাৰ্ডিঅ’লজি বিভাগত কৰ্মৰত।

ব্যক্তিগত জীৱন

দীৰ্ঘদিনৰ সম্পৰ্কৰ পিছত ঐশীয়ে ২ জুন ২০২৩ তাৰিখে আৰেফিন জিলানী ছাকিবক বিবাহ কৰে।

সংগীত

সংগীতত ঐশীৰ কণ্ঠৰ বিশেষত্ব হৈছে আধুনিক পপ, আধুনিক লোকসংগীত আৰু ধ্ৰুপদী সংগীতৰ সংমিশ্ৰণ। তেওঁ লোকগীতৰ সুৰক আধুনিক সংগীতৰ সৈতে মিহলাই নতুন ৰূপ দিয়াৰ চেষ্টা কৰিছে, যাৰ ফলত যুৱ প্ৰজন্মৰ মাজত তেওঁ বিশেষভাৱে জনপ্ৰিয় হৈ উঠিছে। “নীলিমা”, “কাজল ভ্ৰমৰা”, “তুমি চোখ মেলে তাকালে”, “দিল কি দয়া হয় না” আদি গীতত তেওঁৰ কণ্ঠৰ কোমলতা আৰু অনুভূতিপূৰ্ণ প্ৰকাশ স্পষ্টভাৱে দেখা যায়। বিভিন্ন টেলিভিছন অনুষ্ঠান, সাংস্কৃতিক অনুষ্ঠান আৰু আন্তঃৰাষ্ট্ৰীয় সংগীত অনুষ্ঠানত অংশগ্ৰহণ কৰি ঐশীয়ে বাংলাদেশী সংগীতক বহিঃবিশ্বৰ আগত পৰিচিত কৰোৱাত গুৰুত্বপূৰ্ণ ভূমিকা পালন কৰিছে। সংগীত সমালোচকৰ মতে, ঐশীৰ গীতত নাৰীৰ অনুভৱ, প্ৰেম, বিৰহ আৰু আত্মবিশ্বাসৰ প্ৰতিফলন স্পষ্টভাৱে পোৱা যায়, যিয়ে তেওঁৰ শিল্পীসত্তাক অধিক দৃঢ় কৰি তোলে।

সংগীতৰ লগতে চিকিৎসা পেশাতো ঐশীৰ ভূমিকা বিশেষ উল্লেখযোগ্য। তেওঁ ঢাকাৰ এখন ব্যক্তিগত চিকিৎসালয়ৰ কাৰ্ডিঅ’লজি বিভাগত চিকিৎসক হিচাপে কৰ্মৰত আছিল আৰু কৰ্মজীৱনত সংগীত আৰু চিকিৎসা—এই দুয়োটা ক্ষেত্ৰ সুকলমে আগবঢ়াই নিয়াৰ বাবে প্ৰশংসিত হৈছে। বহু সাক্ষাৎকাৰত ঐশীয়ে উল্লেখ কৰিছে যে সংগীত আৰু চিকিৎসা দুয়োটাই মানৱতাৰ সেৱাৰ সৈতে জড়িত, আৰু এই দৃষ্টিভংগীয়েই তেওঁক দুয়ো ক্ষেত্ৰত আগবঢ়াই লৈ গৈছে। সামাজিক মাধ্যমত ঐশী যথেষ্ট সক্ৰিয় আৰু নিজৰ সংগীত, অনুষ্ঠান আৰু ব্যক্তিগত জীৱনৰ গুৰুত্বপূৰ্ণ মুহূৰ্ত অনুৰাগীৰ সৈতে ভাগ-বতৰা কৰে। ২০২৩ চনত বিবাহৰ পিছতো তেওঁ সংগীত জগতত সক্ৰিয়ভাৱে যুক্ত থাকি নতুন গীত আৰু প্ৰকল্পৰ কাম অব্যাহত ৰাখিছে। আধুনিক বাংলাদেশী সংগীতৰ এগৰাকী গুৰুত্বপূৰ্ণ নাৰী কণ্ঠ হিচাপে ঐশীৰ স্থান দিনক দিনে অধিক শক্তিশালী হৈ উঠিছে।

ডিস্কোগ্ৰাফি

এলবাম

ঐশী এক্সপ্ৰেছ
মায়া
হাৱা
চোখেৰ বাড়ি
দেহবাজী

একক গান

বঁটা আৰু সন্মান

শ্ৰেষ্ঠ গায়িকা – চিম্ফণি চেনেল আই মিউজিক এৱাৰ্ড (২০১৬)
শ্ৰেষ্ঠ উদীয়মান গায়িকা – বাচছাছ এৱাৰ্ড (২০১৬)
জনপ্ৰিয় শ্ৰেষ্ঠ গায়িকা – বাচছাছ এৱাৰ্ড (২০১৮)
শ্ৰেষ্ঠ মহিলা প্লেবেক গায়িকা – বাংলাদেশ ৰাষ্ট্ৰীয় চলচ্চিত্ৰ বঁটা (২০১৯)

তথ্যসূত্ৰ

Category:জীৱিত ব্যক্তি
শ্ৰেণী:বাংলাদেশৰ কণ্ঠশিল্পী
শকুন্তলা

হিন্দু ধৰ্মগ্ৰন্থত শকুন্তলা (, ) হ’ল দুষ্যন্তৰ পত্নী আৰু সম্ৰাট ভৰতৰ মাতৃ। তেওঁৰ কাহিনী মহাভাৰতত উল্লেখ আছে আৰু বহু লেখকে নাটক ৰচিছে, তেওঁ কালিদাসৰ নাটক 'অভিজ্ঞানম শকুন্তলম' নাটকৰ সুবিখ্যাত ৰূপটি আছিল।

ব্যুৎপত্তি

কণ্বমুনি তেওঁক বনত শকুন্ত পখিৰ দ্বাৰা ৰক্ষিত শিশু হিচাবে পাইছিল। যাৰ বাবে, তেওঁৰ নাম শকুন্তলা ৰখা হয়, যাৰ অৰ্থ শকুন্তা-সুৰক্ষিত।

মহাভাৰতৰ আদি পৰ্বত কণ্বমুনি কয় -
She was surrounded in the solitude of the wilderness by śakuntas,
therefore, hath she been named by me Shakuntala (Shakunta-protected).

জন্ম আৰু শৈশৱ

ঋষি বিশ্বামিত্ৰৰ ঔৰসত অপ্সৰা মেনকাৰ গৰ্ভত শকুন্তলাৰ জন্ম হয়। দেৱৰাজ ইন্দ্ৰ বিশ্বামিত্ৰৰ তপস্যা ভঙ্গ কৰিবলৈ মেনকাক তেওঁৰ নিকট প্ৰেৰণ কৰে। মেনকা তেওঁৰ কামত সফল হয়। তেওঁৰ ৰূপ লাৱণ্যৰ মোহত বিশ্বামিত্ৰ বিচলিত হয়। সংযম হেৰুৱাই তেওঁ মেনকাৰ সৈতে শাৰীৰিক সম্পৰ্ক স্থাপন কৰে। দীৰ্ঘকাল এইভাৱে যৌনসংগম কৰাৰ ফলত বিশ্বামিত্ৰৰ ঔৰসত মেনকা গৰ্ভৱতী হয়। উভয়ৰ মিলনৰ ফলত এটি শিশু কন্যাৰ জন্ম হয়। তপস্যা বিফল হোৱাত ক্ৰুদ্ধ হৈ বিশ্বামিত্ৰ মেনকা আৰু তেওঁৰ কন্যাক পৰিত্যাগ কৰি গুছি যায়। ইয়াৰ পিছত মেনকাও তেওঁৰ শিশু কন্যাক এখন হাবিত পৰিত্যাগ কৰি আঁতৰি যায়। ঋষি কণ্ব সেই কন্যাটিক শকুন্ত পক্ষীপৰিবৃত অৱস্থাত উদ্ধাৰ কৰে। তেওঁ শিশুটিৰ নামকৰণ কৰে শকুন্তলা। ইয়াৰ পিছত শকুন্তলাক নিজ আশ্ৰমত আনি লালন পালন কৰে।

দুষ্যন্ত-শকুন্তলাৰ প্ৰেম, বিবাহ, বিচ্ছেদ আৰু পুনৰ্মিলন

দুষ্যন্তৰ মিলন, বিবাহ, বিচ্ছেদ আৰু তেওঁৰ ৰাণী শকুন্তালাৰ সৈতে পুনৰ্মিলনৰ কাহিনীটোক মহাভাৰত আৰু সংস্কৃত মহাকবি কালিদাসৰ অভিজ্ঞানম শকুন্তলমই অমৰ কৰি তুলিছে।

দুষ্যন্ত মৃগয়া কৰিবলৈ গৈ কাণ্বমুনিৰ আশ্ৰমত শকুন্তলাৰ সৈতে দেখা হয়, যি বিশ্বামিত্ৰ আৰু মেনকাৰ কন্যা আছিল। তেওঁ শকুন্তলাক দেখি মুগ্ধ হয় আৰু সন্মতি মৰ্মে কণ্বমুনিৰ আশ্ৰমত শকুন্তলাৰ সৈতে গন্ধৰ্ব বিবাহ কৰায়। যাবৰ সময়ত, দুষ্যন্তই শকুন্তলাক তেওঁৰ প্ৰেমৰ চিহ্ন হিচাবে এটি ৰাজকীয় আঙুঠি দিয়ে আৰু প্ৰতিশ্ৰুতি দিয়ে যে সি তেওঁক ল’বলৈ আহিব।

কিন্তু দুষ্যন্ত যেতিয়া ৰজা হয়, তেতিয়া তেওঁ ৰাজ্যৰ ক্ষেত্ৰত বহু বছৰৰ বাবে খুব শোষিত হৈ পৰে, ইপিনে শকুন্তলা অপেক্ষা কৰি হতাশ। এদিন, দুৰ্বাসা ঋষি আধ্যাত্মিক পৰিদৰ্শন কৰে, কিন্তু শকুন্তলা, যিয়ে দুষ্যন্তৰ প্ৰেমৰ প্ৰতি খুব মগ্ন হৈ আছিল, তেওঁ দুৰ্বাসা ঋষিৰ উপস্থিতি ধৰিব নোৱাৰে আৰু যাৰ কথাত মগ্ন হৈ আছে তেওঁ তেওঁক পাহৰি যাব বুলি দুৰ্বাসা ঋষিয়ে তেওঁক অপমান কৰা বুলি ভাবি শকুন্তলাক অভিশাপ দিয়ে। শকুন্তলাই ক্ষমা খোজাত তেওঁ দিয়া কিবা চিহ্ন যদি দেখুৱাব পাৰে তেন্তে চিনি পাব বুলি জনায়।

শকুন্তলা যেতিয়া স্বামীৰ গৃহলৈ অৰ্থাৎ হস্তিনাপুৰলৈ যায় তেতিয়া সিহঁতৰ প্ৰেমৰ চিহ্ন হিচাপে থকা আঙুঠিটো এখন নদীত পৰি যায়, যিটোক এটা মাছে খাই পেলায়। আৰু তেতিয়া তেওঁৰ হাতত তেনে কোনো চিহ্ন প্ৰমাণ হিচাপে নাছিল।

দুষ্যন্ত শকুন্তলাক স্মৰণ কৰিব নোৱাৰে। কিন্তু তেওঁৰ স্মৃতি আৰু ভালপোৱা পুনৰ জাগ্ৰত হয় যেতিয়া সেই মাছে খোৱা আঙুঠিটোৰ পুনৰুদ্ধাৰ হয়। পিছত ৰাজপ্ৰসাদত আনি শকুন্তলাক বিয়াহ কৰায়, যি তেওঁৰ ৰাণী আৰু তেওঁৰ পুত্ৰ ভৰতৰ মাতৃ হয়।

চিত্ৰ বিথিকা

তথ্য সংগ্ৰহ

বাহ্যিক সংযোগ

শ্ৰেণী:মহাভাৰতৰ চৰিত্ৰ
হুৱেন লেংলন

হুৱেন লেংলন হৈছে মণিপুৰৰ ভাৰতীয় যুদ্ধ কলা। মৈতৈ ভাষাত হুয়েনৰ অৰ্থ যুদ্ধ, আনহাতে লেংলন বা লেংলংৰ অৰ্থ জাল, জ্ঞান বা শিল্প হ’ব পাৰে। হুয়েন লেংলন দুটা মূল উপাদানৰে গঠিত: থাং-টা (সশস্ত্ৰ যুদ্ধ) আৰু শ্বাৰিট ছাৰ্ক (নিৰস্ত্ৰ যুদ্ধ)।

হুইন লেংলনৰ প্ৰধান অস্ত্ৰ হ’ল থাং (তৰোৱাল) আৰু টা (চালী)। ওচৰৰ পৰা বা দূৰৰ পৰা নিক্ষেপ কৰিলে বৰশীটো নিৰস্ত্ৰ ৰূপত ব্যৱহাৰ কৰিব পাৰি। আন আন অস্ত্ৰ-শস্ত্ৰৰ ভিতৰত ঢাল আৰু কুঠাৰ আদি। নিৰস্ত্ৰ যুদ্ধত হেণ্ড ষ্ট্ৰাইক, কিক, আৰু গ্ৰেপলিং (মুকনা) আদি অন্তৰ্ভুক্ত।

ইতিহাস

হুয়েন লেংলনৰ প্ৰাচীন ইতিহাসত যিটো কামনা কৰিব পাৰি সেয়া হৈছে গীত আৰু কিংবদন্তিৰ পৰা। লোককথাই হুয়েন লেংলন আৰু ইয়াৰ লগত জড়িত নৃত্যসমূহক থলুৱা জীৱবাদী দেৱতাৰ সৈতে সংযোগ কৰে। চুবুৰীয়া হিন্দু, বাৰ্মিজ, চীন ৰাজ্যৰ পৰা পাহাৰেৰে সুৰক্ষিত এখন উপত্যকা আছিল মণিপুৰ। পাহাৰীয়া জনগোষ্ঠীসমূহক সাতটা সম্পৰ্কীয় বংশত বিভক্ত কৰা হৈছিল, যাক য়াক, চালাই বা পানা নামেৰে জনাজাত আছিল — মংগোং, লুয়াং, খুমান, আংগোম, মৈৰাং, খাবা-নানবা আৰু সাৰং লাইছাংথেম। একক ঐক্যবদ্ধ মাইটেই সম্প্ৰদায়ত একত্ৰিত হোৱাৰ আগতে এই গোটসমূহৰ প্ৰত্যেকেই পৃথক পৃথক ৰাজ্য শাসন কৰিছিল যিবোৰ তেওঁলোকে ইজনে সিজনৰ মাজত যুঁজিছিল।

হুয়েন লেংলনৰ প্ৰথম লিখিত ৰেকৰ্ড পুয়াৰ পৰা আহিছে বা লিখিত ৰেকৰ্ডসমূহ উত্তৰাধিকাৰীসকলক মেইটেই বৃত্তাকাৰ ৰেফাৰেন্সৰ পূৰ্বপুৰুষে প্ৰদান কৰিছিল, য’ত মণিপুৰ ৰজাঘৰৰ ইতিহাস প্ৰত্নতাত্ত্বিক মেইটেই লিপিত লিপিবদ্ধ কৰা হৈছে। চিনাৰ্ল-পুয়াই সংঘাতৰ নৈতিকতাৰ বিষয়ে বিতংভাৱে উল্লেখ কৰিছে। যুদ্ধ কৰাটো আচৰণৰ কঠোৰ নিয়মৰ অধীনত আছিল আৰু সেইবোৰ উলংঘা কৰাটো লজ্জাজনক আৰু পাপ আছিল।

যেতিয়া কোনো যুঁজাৰু বিমানক প্ৰত্যাহ্বান জনোৱা হৈছিল, তেতিয়া যুদ্ধৰ দিনটো নিৰ্ধাৰণ কৰা হৈছিল যাতে অস্ত্ৰ-শস্ত্ৰ প্ৰস্তুত কৰিবলৈ সময় পোৱা যায়। বিশেষকৈ প্ৰতিপক্ষক কাঁড় মাৰিবলৈ বা বৰশী নিক্ষেপ কৰিবলৈ প্ৰথম সুযোগ দিয়াটো সাহসী বুলি গণ্য কৰা হৈছিল। ডুৱেলটোৰ বাবেই মৃত্যুৰ প্ৰয়োজন নাছিল আৰু সাধাৰণতে প্ৰথম তেজ লোৱাৰ পিছত শেষ হৈছিল। অৱশ্যে বিজয়ী দলে পৰাজিতজনৰ মূৰ কাটিব বুলি আশা কৰা হৈছিল।

২০০৯ চনত হুয়েন লেংলনৰ আগশাৰীৰ ঘোষক আৰু শিক্ষক গুৰুমায়ম গৌৰকিশোৰ শৰ্মাই ভাৰত চৰকাৰৰ পৰা শিল্পৰ সংৰক্ষণ আৰু উন্নতিৰ ক্ষেত্ৰত আগবঢ়োৱা অৱদানৰ বাবে উচ্চ পদ্মশ্ৰী বঁটা লাভ কৰে।

আটাইতকৈ ডাঙৰ প্ৰশিক্ষণ বিদ্যালয়খন হৈছে হুইন লেংলন থাং-টা একাডেমী যিয়ে সাংস্কৃতিক অনুষ্ঠানত প্ৰদৰ্শন আগবঢ়ায়।

তথ্যসূত্ৰ

শ্ৰেণী:মণিপুৰ
শ্ৰেণী:খেল
শত্ৰু

শত্ৰুৰ অৰ্থ হ’ল, যিসকলে বলপূৰ্বকভাৱে প্ৰতিপক্ষক প্ৰতিকূলতা বা ভাবুকি দিয়া বুলি দেখা যায়। সাধাৰণতে বহল অৰ্থত যুদ্ধৰ প্ৰসংগত বিৰোধী গোট এটাক ভাবুকি হিচাপে বুজাবলৈ এই শব্দটো ব্যৱহাৰ কৰা হয়।

উদ্ধৃতি

যাৰ কোনো শত্ৰু নাই, সি নিঃসন্দেহে এজন অকৰ্মণ্য ব্যক্তি। – এডমণ্ড বাৰ্ক
মানুহেই মানুহৰ নিকৃষ্টতম শত্ৰু। – চিচেৰো
শত্ৰুক দমাব খুজিলে তাৰ লগত সমুখ সমৰ পাতিব লাগে। সমুখ সমৰত হাৰিলেহে শত্ৰুৱে ভয় খায় আৰু দুনাই ফেৰ নাপাতে। কিন্তু সেই বুলি প্ৰলোভন বিচাৰি ফুৰাও যুগুত নহয়। -সত্যনাথ বৰা
ৰোগ মানুহৰ এটা পৰম শত্ৰু, এই শত্ৰুৰ হাতত নপৰিবলৈ সকলোৱে চেষ্টা কৰা উচিত।-সত্যনাথ বৰা
পৃথিৱীৰ শোষক শ্ৰেণীটো সকলো সময়তে আমাৰ শত্ৰু।-মাও চে ডুঙ
মানুহ নিজেও নিজৰ পৰম শত্ৰু। -চিচেৰো

উৎস

শ্ৰেণী:আন্তঃব্যক্তিগত সম্পৰ্ক